Derby ta' Milan għal Nikola Maksimovic? Inter u AC Milan qed iħarsu b'ċertu interess lejn il-progress tad-difensur ċentrali Serb, Nikola Maksimovic. Bħalissa dan il-player ta' 28 sena huwa rreġistrat ma' Napoli għalkemm se jiskadilu l-kuntratt fl-aħħar ta' dan l-istaġun. Kemm il-coach ta' Inter Antonio Conte kif ukoll dak ta' Milan Stefano Pioli jixtiequ difensur ta' kwalitaá u Maksimovic huwa ideali għall-iskema tattika tagħhom. Jidher li anke Atletico Madrid daħlu għalih f'dawn l-aħħar sigħat. Maksimovic ilu ma' Napoli sa mis-sena 2016 fejn lagħab 49 darba u skorja żewġ goals. Fil-passat hu kien jilgħab ukoll ma' Red Star Belgrade, Torino u Spartak Moscow.